ທ່ານ Kerry ເອີ້ນຈົດໝາຍ ທີ່ສະມາຊິກ ສະພາສູງ ສົ່ງເຖິງ ອີຣ່ານ ວ່າ ຂາດຄວາມຮັບຜິດຊອບ
ຈົດໝາຍນີ້ເຕືອນວ່າ ປະທານາ​ທິບໍດີສະຫະລັດຄົນຕໍ່​ໄປ​ ອາດ​ຈະ​ຍົກ​ເລີກ​ຂໍ້ຕົກລົງ​ນິວ​ເຄລຍ ກັບ​ອີຣ່ານ​ໄດ້ທຸກໆ​​ເວລາ ​ແລະ ລັດຖະສະພາ ​ສາມາດທຳ​ການ​ປ່ຽນ​ແປງ ​​ຂໍ້​ຕົກລົງ​ໄດ້.
ລັດຖະມົນຕີຕ່າງປະເທດສະຫະລັດ ທ່ານ John Kerry ກ່າວໃນ ວັນພຸດວານນີ້ວ່າ ຈົດໝາຍເປີດຊອງສະບັບນຶ່ງ ທີ່ໄດ້ຖືກສົ່ງໄປໃຫ້ ບັນດາຜູ້ນຳອີຣ່ານ ໂດຍບັນດາສະມາຊິກສະພາສູງ ສັງກັດພັກ ຣີພັບບລີກັນ ຈຳນວນ 47 ທ່ານນັ້ນ ໄດ້ເຮັດໃຫ້ທ່ານ ຕົກຢູ່ໃນ ສະພາບ  ແລະ ວ່າ ບັນດາສະມາຊິກສະພາ ສູງດັ່ງກ່າວ ບໍ່ມີອຳນາດຕາມກົດໝາຍ ທີ່ເຮັດດັ່ງນັ້ນໄດ້ ທ່ານ Kerry ກ່າວຖະແຫລງຕໍ່ຄະນະກຳມະການຄວາມສຳພັນກັບ ຕ່າງປະເທດຂອງສະພາສູງ ວ່າ ຈົດໝາຍທີ່ຂຽນໂດຍສະມາຊິກ ສະພາສູງນ້ອງໃໝ່ ຈາກລັດ Arkansas ທ່ານ Tom Cotton ນັ້ນ ບ່ອນທຳລາຍຕໍ່ນະໂຍບາຍການຕ່າງປະເທດ ຂອງສະຫະລັດ ແລະ ບໍ່ຫົວຊາຕໍ່ປະຫວັດສາດທີ່ມີມາຫຼາຍກວ່າ 200 ປີ ແລ້ວນັ້ນ ຈົດໝາຍດັ່ງກ່າວ ເຕືອນວ່າ ປະທານາທິບໍດີສະຫະລັດ ຄົນຕໍ່ໄປອາດຈະຍົກເລີກຂໍ້ຕົກລົງ ນິວເຄລຍກັບອີຣ່ານໄດ້ທຸກໆເວລາ ແລະ ວ່າ ລັດຖະສະພາ ຍັງອາດສາມາດທຳການປ່ຽນແປງ ຂໍ້ຕົກລົງໄດ້ເຊັ່ນກັນ ທ່ານ Kerry ກ່າວວ່າ ລັດຖະສະພາ ບໍ່ມີສິດທີ່ຈະດັດແກ້ຂໍ້ຕົກລົງ ທີ່ໄດ້ບັນລຸໄປແລ້ວລະຫວ່າງບັນດາຜູ້ນຳ ຂອງບັນດາປະເທດ ກ່ຽວຂ້ອງ ທ່ານ Kerry ເອີ້ນຈົດໝາຍ ຂອງພັກຣີພັບບລີ ກັນນັ້ນ ວ່າ ຂາດຄວາມຮັບຜິດຊອບ ສະຫະລັດ ແລະບັນດາປະເທດພາຄີຂອງຕົນ ເຊັ່ນ ອັງກິດ ຈີນ ຝຣັ່ງ ເຢຍຣະມັນ ແລະ ຣັດເຊຍ ແມ່ນມີວັນເສັ້ນຕາຍຄື ໃນທ້າຍ ເດືອນມີນານີ້ ເພື່ອໃຫ້ບັນລຸໂຄງຮ່າງ ຂໍ້ຕົກລົງ ເພື່ອໃຫ້ອີຣ່ານ ຫລຸດການກັ່ນທາດຢູເຣນຽມຂອງຕົນ ໃນການແລກປ່ຽນສຳຫລັບ ການຍົກເລີກການລົງ ໂທດຕ່າງໆ ທີ່ໄດ້ສ້າງຄວາມເສຍຫາຍໃຫ້ ແກ່ເສດຖະກິດຂອງອີຣ່ານ ບັນດາຝ່າຍຕໍ່ຕ້ານຂໍ້ຕົກລົງຈາກພັກຣີພັບບລີກັນ ກ່າວວ່າ ອີຣ່ານ ບໍ່ສາມາດເຊື່ອຖືໄດ້ ອີຣ່ານຢືນຢັດວ່າ ຕົນບໍ່ມີແຜນການໃດໆ ທີ່ຈະສ້າງອາວຸດນິວເຄລຍເລີຍ ແລະວ່າ ໂຄງການ ນິວເຄລຍຂອງຕົນ ແມ່ນເພື່ອສຳຫລັບໃຊ້ໃນດ້ານພົນລະເຮືອນເທົ່ານັ້ນ